
č. KNR-VLPNM-4674/2026-14

1198a
Správa
výborov o prerokovaní Výročnej správy Národného preventívneho mechanizmu za rok 2025 (tlač 1198)

Výbor Národnej rady Slovenskej republiky pre ľudské práva a národnostné menšiny ako gestorský výbor podáva Národnej rade Slovenskej republiky správu výboru o prerokovaní Výročnej správy Národného preventívneho mechanizmu za rok 2025 (tlač 1198).
I.
Predseda Národnej rady Slovenskej republiky svojím rozhodnutím č. 1294 z 30. marca 2026 pridelil predmetnú správu na prerokovanie Výboru Národnej rady Slovenskej republiky pre ľudské práva a národnostné menšiny, pričom predmetný výbor zároveň určil ako gestorský výbor, ktorý podá Národnej rade Slovenskej republiky správu o výsledku prerokovania uvedeného materiálu vo výbore a návrh na uznesenie Národnej rady Slovenskej republiky.
II.
Výbor Národnej rady Slovenskej republiky pre ľudské práva a národnostné menšiny rokoval o danej výročnej správe dňa 25. mája 2026 a uznesením č. 91 odporúčal Národnej rade predmetnú správu zobrať na vedomie.
III.
Gestorský výbor na svojej 47.  schôdzi dňa 26. mája 2026 odporučil Národnej rade Slovenskej republiky zobrať na vedomie Výročnú správu Národného preventívneho mechanizmu za rok 2025 (tlač 1198). 	Správa výboru bola schválená uznesením gestorského výboru č. 96 zo dňa 26. mája 2026. Týmto uznesením zároveň výbor poveril poslanca Ondreja Prostredníka, aby uviedol správu na schôdzi Národnej rady Slovenskej republiky a predložil návrh na uznesenie Národnej rady Slovenskej republiky, ktoré tvorí prílohu tejto správy.


Lucia Plaváková v. r.
predsedníčka Výboru NR SR pre ľudské práva a národnostné menšiny

NÁVRH

UZNESENIE
NÁRODNEJ RADY SLOVENSKEJ REPUBLIKY
z .... 2026


k Výročnej správe Národného preventívneho mechanizmu za rok 2025
(tlač 1198)



Národná rada Slovenskej republiky

berie na vedomie

Výročnú správu Národného preventívneho mechanizmu za rok 2025 (tlač 1198).





